Publication: Magyar Közlöny
Issue: MK-2001-60 (Year: 2001, Number: 60)
Era: 1990-2004
Section: [Az 1/1997. (I. 9.) HM rendelet mellékletének
Paragraph Index: 351

b) Legyen képes: — a meteorológia adatok és produktumok vételére és előfeldolgozására az érvényben lévő utasítások és sajátos igények által meghatározott módon; — a meteorológiai információ dekódolására; — a meteorológiai adatok továbbítására a felhasználók számára; — a meteorológiai tájékoztatás végrehajtására; — a repülésre veszélyes időjárási jelenségeket, helyzeteket felismerni, és a veszélyes időjárási jelenségekről jelentést tenni az érvényben lévő előírásoknak megfelelően. IV. A szakképesítés vizsgáztatási követelményei 4.1. A szakmai vizsgára bocsátás feltételei 4.1.1. Iskolai végzettség: középiskolai érettségi bizonyítvány; 4.1.2. Szakmai előképzettség: a szakmai elméleti és gyakorlati tantárgyi követelményeinek teljesítése; 4.1.3. Betöltött életkor: 18 év; 4.1.4. Egészségügyi alkalmasság: szükséges a Magyar Honvédség Egészségvédelmi Intézetnél végrehajtásra kerülő alkalmassági vizsgálaton való megfelelés. „Alkalmatlan” minősítésű pályázó a Másodfokú Egészségügyi Pályaalkalmasság Vizsgáló Bizottsághoz fellebbezéssel élhet. 2001/60. szám 4.2. A szakmai vizsga részei — írásbeli; — gyakorlati; — szóbeli. 4.2.1. Az írásbeli vizsga tantárgyai és időtartama: — általános katonai ismeretek; — meteorológiai műszertan; — észlelési alapismeretek. Az írásbeli vizsga a felsorolt tantárgyak témaköreiből összeállított teszt-jellegű, valamint ezek egészét átfogó komplex feladatokat tartalmaz. A vizsga időtartama: 240 perc. 4.2.2. A gyakorlati vizsga tantárgyai és időtartama: — általános katonai ismeretek (alaki kiképzés, általános harcászat, vegyivédelmi és műszaki ismeretek, ügyviteli és titokvédelmi alapismeretek); — meteorológiai műszertan; — észlelési alapismeretek; — meteorológiai távközlés; — meteorológiai támogatás. A gyakorlati vizsga feladatait a szakmai vizsgát szervező intézmény állítja össze oly módon, hogy a vizsgázó az általános katonai részekből 3—5 különálló feladatot kap. A többi tantárgyakból a vizsgázó egy-egy különálló feladatot, illetve egy komplex feladatot kap. A gyakorlati vizsga időtartama: 300 perc. 4.2.3. A szóbeli vizsga tantárgyai és időtartama: — általános katonai ismeretek; — észlelési alapismeretek; — meteorológiai támogatás. A szóbeli vizsgán a hallgató a felsorolt tárgyakból húz egy-egy tételt. A szóbeli vizsga kérdéseit központi tételsor tartalmazza. A felkészülésre legalább 25 perc, egy-egy tétel kifejtésére 10—15 perc fordítható. 4.3. A szakmai vizsgán számon kérhető feladatok a szint megjelölésével A szakmai követelményekben megfogalmazott feladatcsoportok és feladatok a megadott követelményeknek megfelelő szinten számon kérhetők a vizsgán. 4.3.1. Az írásbeli vizsga tartalma: — általános katonai ismeretek: 25% — meteorológiai műszertan: 30% — meteorológiai alapismeretek: 45% 4.3.2. A gyakorlati vizsga tartalma: — általános katonai ismeretek (alaki kiképzés, általános harcászat, vegyivédelmi és műszaki ismeretek, tereptan); — meteorológiai műszertan (a meteorológiai műszerek karbantartása); — észlelési alapismeretek (az égkép és az időjárás megfigyelése, a meteorológiai elemek mérése, az észlelt adatok kódolása); — meteorológiai távközlés (a meteorológiai információs rendszer felépítése, meteorológiai bulletinek szerkesztése, vétele és továbbítása); — meteorológiai támogatás (a meteorológiai adatok megjelenítése, tájékoztató jelentések). 4.3.3. A szóbeli vizsga tartalma: — általános katonai ismeretek (általános harcászat, vegyivédelmi és műszaki ismeretek, ügyviteli és titokvédelmi alapismeretek); — meteorológiai alapismeretek (fizikai meteorológia, légtömegek, légköri objektumok, általános légkörzés, a klimatológia alapjai, a meteorológiai elemek évi és napi menete); — meteorológiai támogatás (a meteorológiai támogatás fogalma, tartalma, végrehajtása, feladatra szabása); Az egyes vizsgatárgyakból 15—20 tétel, egymástól független, a témaköröket átfogó altételekkel. 4.4. A szakmai vizsga egyes részei alóli felmentés feltételei: A képzés döntően speciális ismereteket tartalmaz, ezért felmentés nem adható. 4.5. A szakmai vizsga értékelése 4.5.1. A szakmai elméleti vizsga értékelése: — az írásbeli vizsgát a tételekhez kiadott javítási útmutató ajánlásai alapján egyetlen érdemjeggyel kell értékelni; — a szóbeli vizsgát tantárgyanként egy-egy (1—5-ig terjedő) érdemjeggyel kell értékelni. 4.5.2. A szakmai elméleti vizsga eredménye: — az írásbeli érdemjegy és a szóbeli vizsgarész tantárgyai érdemjegyeinek átlaga a kerekítés szabályainak figyelembevételével; — eredménytelen az elméleti vizsga, ha a jelölt az írásbeli vizsgára vagy az elméleti vizsga tantárgyainak bármelyikére elégtelen osztályzatot kapott. 4.5.3. A szakmai gyakorlati vizsga értékelése: — a vizsgarész tantárgyait külön-külön (1—5-ig terjedő) érdemjeggyel kell értékelni az előre meghatározott szempontok figyelembevételével; 4.5.4. A szakmai gyakorlati eredménye: — a szakmai gyakorlati vizsga eredményét a vizsgatantárgyak kerekített számtani átlagértékeként kell meghatározni; — eredménytelen a gyakorlati vizsga, ha egy tantárgy érdemjegye elégtelen. V. A kamarai jogkör gyakorlása A kamarai jogkör gyakorlója a Magyar Honvédség Meteorológiai Szolgálat szolgálatfőnöke. 2001/60. szám A honvédelmi miniszter és a belügyminiszter 13/2001. (V. 30.) HM—BM együttes rendelete a honvédelmi és a belügyi ágazat hivatásos állományú tagjai doktori képzésben történő részvételének egyes szabályairól A doktori képzésről és a doktori fokozatszerzésről szóló

Source: https://magyarkozlony.hu/hivatalos-lapok/9478f51ba64b94134e4ea8752a1d190302f2f5b2/dokumentumok/ffe29ddb5a863841c8e4c91e5ade45607257de6d/letoltes